
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Municipiului Focşani

 în calitate de coorganizator la desfăşurarea Proiectului educaţional „Armonie şi mişcare”, organizat de Colegiul Naţional „Al I Cuza” Focşani în perioada 01-30 noiembrie 2011
              Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de Şuşu Cristinel consilier local, prin care se propune aprobarea participării Consiliului Local al Municipiului Focşani în calitate de coorganizator la desfăşurarea Proiectului educaţional „Armonie şi mişcare”, organizat de Colegiul Naţional „Al I Cuza” Focşani în perioada 01-30 noiembrie 2011 şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 41560/19.08.2011;

· Văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret;

· Având în vedere adresa nr. 40927/16.08.2011 transmisă  de  d-nul Şuşu Cristinel consilier local;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,


HOTĂRĂŞTE:


                Art. 1  Se aprobă participarea Consiliului Local al Municipiului Focşani în calitate de coorganizator la desfăşurarea Proiectului educaţional „Armonie şi mişcare”, organizat de Colegiul Naţional „Al I Cuza” Focşani în perioada 01-30 noiembrie 2011.

                Art. 2  Se aprobă alocarea sumei de 2.500 lei, Colegiului Naţional „Al I Cuza” Focşani pentru organizarea Proiectului educaţional „Armonie şi mişcare”, prin repartizarea sumei de 2500 lei din fondul de rezervă bugetară aflat la dispoziţia consiliului local, la capitolul bugetar „Învăţământ” (65.02), subcapitolul bugetar „Învăţământ secundar superior”                     ( 65.02.04.02), „Bunuri şi servicii”, articolul bugetar „Alte cheltuieli cu bunuri şi servicii” (20.30.30) şi va fi utilizată  pentru acordarea de premii . 

                 Art. 3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, protecţie civilă, Direcţia de resurse umane şi coordonare unităţi subordonate şi Colegiul Naţional „Al I Cuza” Focşani.

     PREŞEDINTE DE ŞEDINŢĂ,

              Fodoreanu Doina
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană

